વલસાડના સ્લમ વિસ્તારના હજારો લોકોને સ્પર્શતા આ પ્રશ્નને લઇને શહેરમાં છેલ્લા પાંચેક દિવસથી તંગ બની ગયેલ સ્થિતિ વચ્ચે હજારો લોકો સાથેની રેલી આજરોજ પાલિકામાં સામાન્ય સભાના સમયે કૂચ કરવાની હોવાની જાણકારીને આધારે પોલીસ બંદોબસ્ત પાલિકા કચેરીએ ગોઠવી દેવાયા બાદ, પોલીસે કાયદો અને વ્યવસ્થાની સ્થિતિ ન બગડે તેવું કારણ આગળ ધરી, સ્લમ વિસ્તારના હજારો લોકો માટે ચાલી રહેલ લડતની આગેવાની લેનાર પાલિકાના માજી પ્રમુખ રાજુભાઇ મરચાં, માજી સભ્ય ઇમ્તિયાઝ કાઝી, એડવોકેટ કેતન શાહ સહિત ૧૫ પુરુષો તથા ૧૦ મહિલાઓ મળી કુલ ૨૫ જણાને સવારે ડિટેઇન કરી મોગરાવાડી પોલીસ હેડક્વાટર્સ ખાતે મૂકી દેતા, મામલો ગરમાયો છે.